ai4bharat/Pralekha huggingface dataset:
उप राष्ट्रपति सचिवालय
छात्रों में तर्कसंगत सोच विकसित करने के लिए शिक्षा प्रणाली को अनुकूल बनाएं : उप-राष्ट्रपति
आधुनिक शिक्षा प्रणाली से गुरू शिष्य परंपरा का पता चलना चाहिए
युवाओं को अवसाद से बचाने में परिवार प्रणाली सबसे अच्छा उपाय है
तमिलनाडु के केन्द्रीय विद्यालय के छात्रों से बातचीत की
(उप-राष्ट्रपति श्री एम वेंकैया नायडू ने छात्रों में तर्कसंगत सोच विकसित करने तथा जीवन की चुनौतियों का स्वत: सामना करने में सक्षम बनाने के लिए शिक्षा प्रणाली को अनुकूल बनाने का आह्वान किया है।
एक ऐसी शिक्षा जो दिमाग, हृदय, शरीर और उत्साह को संतुलित करे, उसे ही सच्चे अर्थों में संपूर्ण शिक्षा कही जा सकती है। बच्चों को ज्ञान अर्जित और समाहित करने में समर्थ होने के साथ-साथ जीवन की वास्तविक स्थिति में ज्ञान के इस्तेमाल में भी सक्षम होना चाहिए।
तमिलनाडु के केन्द्रीय विद्यालय और अन्य विद्यालयों के छात्रों से आज नई दिल्ली में उप-राष्ट्रपति भवन में बातचीत करते हुए, उप-राष्ट्रपति ने कहा कि भारत में गुरू शिष्य परंपरा जैसी एक महान परंपरा होती थी, जिसमें शिक्षक और छात्र एकसाथ रहते थे और निरंतर बातचीत में लगे रहते थे। उन्होंने कहा कि हमारी आधुनिक शिक्षा प्रणाली में ऐसी महान परंपरा शामिल होनी चाहिए। उन्होंने कहा कि उपनिषदों के माध्यम से हमारे प्राचीन समय की ये वार्ताएं हमें लिखित रूप में प्राप्त हुई है।
श्री नायडू ने कहा कि शिक्षा प्रणाली द्वारा बच्चों को स्कूल का आनंद लेने और उन्हें जीवन पर्यंत शिक्षणार्थी बनाने की स्वीकृति होनी चाहिए। उन्होंने कहा कि अवलोकन, पठन, विमर्श, प्रतिचित्रण, विश्लेषण और समन्वय के माध्यम से सच्चे अर्थों में शिक्षण संभव होता है। उन्होंने कहा कि पाठ्यक्रमों के अनुकूलन में ऐसे पहलुओं पर जोर देना चाहिए, जिससे बच्चे जिज्ञासु, सृजनशील, जवाबदेह, संप्रेषणशील, आत्मविश्वास से परिपूर्ण और समर्थ बनें।
उप-राष्ट्रपति ने कहा कि शिक्षक केवल छात्रों को केवल शैक्षिक विषयों के बारे में मार्ग दर्शन न करें, बल्कि आज की बढ़ती जटिलता वाली दुनिया में सफल जीवन-यापन के लिए अनिवार्य जीवन कौशल विकसित करने में भी उनकी मदद करें।
युवाओं को अवसाद से बचाने में परिवार प्रणाली को सबसे अच्छा उपाय बताते हुए उन्होंने माता-पिता से मांग करते हुए कहा कि वे नियमित रूप से बच्चों के साथ बातचीत करें और उनकी समस्याओं को समझें।
कुछ शारीरिक क्रियाकलाप अथवा कसरत को स्वस्थ रहने के लिए आवश्यक बताते हुए उपराष्ट्रपति ने कहा कि शिक्षाविदों और माता-पिता द्वारा खेल शिक्षा को और भी अधिक महत्व देना चाहिए। छात्रों को अपने स्कूल की अवधि के दौरान 50 प्रतिशत समय कक्षाओं के बाहर बिताना चाहिए। उन्होंने कहा कि खेल-कूद में भाग लेने से बच्चों में आत्मविश्वास, समानता, समूह भावना और सहनशीलता के साथ-साथ साझेदारी और देख-भाल की भावना भी समाहित होती है।
विज्ञान एवं प्रौद्योगिकी मंत्रालय
कोलकाता में 40वें आईएनसीए इंटरनेशनल कांग्रेस की शुरुआत
विज्ञान और प्रौद्योगिकी मंत्रालय के तहत, नेशनल एटलस एंड थीमेटिक मैपिंग ऑर्गेनाइजेशन , कोलकाता में 10 फरवरी, 2021 से तीन दिवसीय 40वें आईएनसीए इंटरनेशनल कांग्रेस का आयोजन कर रहा है। महामारी के स्थिति को ध्यान में रखते हुए, इस कांग्रेस को भौतिक और वर्चुअल दोनों ही तरीकों से आयोजित किया जा रहा है।
कांग्रेस का उद्घाटन करते हुए, पश्चिम बंगाल के राज्यपाल श्री जगदीप धनखड़ ने एनएटीएमओ की विभिन्न गतिविधियों की प्रशंसा की। उन्होंने दिव्यांग लोगों के लिए की गई विभिन्न गतिविधियों को भी रेखांकित किया। इंडियन नेशनल कार्टोग्राफिक एसोसिएशन , कार्टोग्राफर्स और भू-स्थानिक तकनीकि के विशेषज्ञों की एकमात्र पेशेवर संस्था, की स्थापना 7 अगस्त, 1979 को हैदराबाद में की गई थी। यह दुनिया में अपनी तरह का सबसे बड़ा संगठन बन गया है।
पश्चिम बंगाल के राज्यपाल श्री जगदीप धनखड़ कोलकाता में 40वें आईएनसीए इंटरनेशनल कांग्रेस का उद्घाटन करते हुए
40वें आईएनसीए इंटरनेशनल कांग्रेस का केंद्रीय विषय ‘डिजिटल मैपिंग इनोवेशंस इन मेक इंडिया इनिशिएटिव्स’ है। इस कांग्रेस में देश और विदेश के लगभग 500 विशेषज्ञ केंद्रीय विषय पर अपने शोध-उन्मुख निष्कर्षों को रखने के लिए हिस्सा ले रहे हैं।
पश्चिम बंगाल के राज्यपाल श्री जगदीप धनखड़ एनएटीएमओ के प्रकाशनों को जारी करते हुए
राष्ट्रीय नीतियों में विज्ञान, प्रौद्योगिकी और नवाचार लक्ष्यों का एकीकरण टिकाऊ आर्थिक और सामाजिक विकास को प्राप्त करने में मदद करता है। भारतीय निर्णयकर्ताओं ने, विभिन्न क्षेत्रों में प्रौद्योगिकी के दोहन की तरफ उनका ध्यान बढ़ाने के लिए, सभी हितधारकों से संपूर्ण विनिर्माण क्षेत्र में स्वास्थ्य सेवा, खाद्य सुरक्षा, शिक्षा और आपूर्ति श्रृंखला जैसे महत्वपूर्ण मुद्दों और क्षेत्रों में नवाचार युक्त विचारों को शामिल करने की मुखर अपील की है. ‘ड्रोन’, ‘आर्टिफिशियल इंटेलिजेंस’ जैसे डिजिटल मैपिंग नवाचारों की मदद से अब बड़े पैमाने के मानचित्र अब ज्यादा सटीक ब्यौरे  देने में सक्षम हैं, जिसका मतलब है कि मानचित्र में दो पिक्सेल जमीन पर पांच सेमी का प्रतिनिधित्व करेगा। इस तरह के मानचित्र जमीन की उपयोगिता संबंधी परियोजनाओं के लिए प्रशासकों और योजनाकारों की मदद करेंगे।
डॉ. तापती बनर्जी, निदेशक, एनएटीएमओ और अध्यक्ष, आईएनसीए ने उद्घाटन कार्यक्रम की अध्यक्षता की। उन्होंने कहा, “कार्टोग्राफी या मानचित्र बनाने का विज्ञान मानव सभ्यता के जितना ही पुराना है और यह सभ्यता की शुरुआत से ही इंसानी गतिविधियों में महत्वपूर्ण भूमिका निभाता आया है। कार्टोग्राफी, वास्तुकला की तरह, मानचित्र उत्पादन और पुनरोत्पादन की कला, विज्ञान और प्रौद्योगिकी है। यह ग्राफ बनाने और मानचित्रों को समझने की निपुणता के रूप में संचार का एक माध्यम ही है। यह बेहद प्रभावी ढंग से संचार करने और संदेश देने के दृष्टिकोण के साथ स्थानिक वास्तविकता के किसी भी हिस्से का एक प्रतिरूप होता है।
भारत के सर्वेयर जनरल और भारतीय भूवैज्ञानिक सर्वेक्षण के महानिदेशक श्री नबीन तोमर ने कहा कि प्राचीन समय से मानचित्र निर्माता  मानचित्र बना रहे हैं, जो यात्रियों और खनिजों की खुदाई में सहायता करता है। लेकिन अब उनकी भूमिका काफी विस्तृत है, वे विकास योजनाओं को बनाने में भी मदद कर रहे हैं।
एनएटीएमओ ने इस भव्य कार्यक्रम में अपने प्रकाशनों को जारी किया।
नागरिक उड्डयन मंत्रालय
नागरिक उड्डयन सुरक्षा ब्यूरो ने हवाई अड्डों पर अवैध हथियारों, प्रतिबंधित सामानों, नकदी और सोने-चांदी इत्यादि की आवाजाही को रोकने हेतु सुरक्षा व्यवस्था मजबूत करने के लिए विस्तृत निर्देश जारी किया
हवाई जहाजों को अनियंत्रित/रिमोट/अनारक्षित/एयरस्ट्रिप/एयरोड्रॉम/हेलीपैड/निजी एयरस्ट्रिप/वाटरड्रोम पर सुरक्षित रखने के लिए विशेष इंतजाम किए गए हैं।बीसीएएस के अधिकारी हवाई अड्डे का आकस्मिक निरीक्षण कर दिए गए निर्देशों का अनुपालन सुनिश्चित करेंगे।
नागरिक उड्डयन सुरक्षा ब्यूरो  ने हवाई अड्डों पर अवैध हथियारों, प्रतिबंधित सामानों, नकदी और सोने-चांदी इत्यादि की आवाजाही को रोकने हेतु सुरक्षा व्यवस्था मजबूत करने के लिए विस्तृत निर्देश जारी किया है। 2019 के लोकसभा चुनाव के लिए जारी हुई चुनाव आचार संहिता को देखते हुए ये कदम उठाए गए हैं।
कुछ बेहद महत्वपूर्ण निर्देश इस तरह से हैं:
- रेगुलर कमर्शियल हवाई अड्डों के अलावा अनियंत्रित/रिमोट/अनारक्षित/एयरस्ट्रिप/एयरोड्रॉम/हेलीपैड/निजी एयरस्ट्रिप/वाटरड्रोम पर भी सुरक्षा के लिए विशेष इंतजाम किए गए हैं।
- नागरिक उड्डयन महानिदेशालय  और एयरपोर्ट अथॉरिटी ऑफ इंडिया/ एयरपोर्ट ट्रैफिक कंट्रोल को इन जहाजों के बारे में राज्य की पुलिस, नागरिक उड्डयन सुरक्षा ब्यूरो और इनकम टैक्स विभाग को पहले से सूचना देना होगा।
- एयर ट्रैफिक कंट्रोल  को शेड्यूल कमर्शियल फ्लाइट के अलावा प्राइवेट विमान या हेलिकॉप्टर के रेकॉर्ड भी उस राज्य के मुख्य निर्वाचन अधिकारी  और जिले के डीईओ को देना होगा, जहां पर एयरपोर्ट स्थित है। चार्टर्ड विमान या हेलिकॉप्टर की जानकारी जितनी जल्दी हो सके दे दें, सामान्यतया उनके पहुंचने के समय से 30 मिनट पहले।
- राज्य के डीजीपी को आचार संहिता के दौरान आने जाने वाले विमानों की चेकिंग के लिए चुनाव आयोग के निर्देशानुसार और नागरिक उड्डयन सुरक्षा ब्यूरो  के नियम के मुताबिक पुलिस बल की व्यवस्था करनी होगी।
- सभी निजी विमानों/हेलिकॉप्टर को संचालित करने वालों को जहाज में जा रहे सामानों, सुटकेस इत्यादि की जानाकारी राज्य के मुख्य निर्वाचन अधिकारी, जिला निर्वाचन अधिकारी, पुलिस और इनकम टैक्स विभाग को जरूर देना होगा।
- सभी हवाईअड्डों से नकदी की आवाजाही पर सख्त निगरानी रखने के लिए इनकम टैक्स विभाग और सीआईएसएफ जांच और निगरानी गतिविधियों के लिए सभी अपेक्षित सहयोग करेंगे। सीआईएसएफ ये जांच एयरपोर्ट पर अपने रोजाना के कार्यों के साथ ही अलग से करेगा।
बीसीएएस के अधिकारी हवाई अड्डे का आकस्मिक निरीक्षण कर दिए गए निर्देशों का अनुपालन सुनिश्चित करेंगे।
(आर.के. मीणा/एएम/पीकेटी
युवा कार्यक्रम एवं खेल मंत्रालय
टीओपीएस ने टेनिस खिलाड़ी रोहन बोपन्ना के जनवरी से जून के बीच विभिन्न प्रतियोगिताओं में हिस्सा लेने के प्रस्ताव को मंजूर कर लिया है जिसके लिए लगभग 30 लाख रुपए का खर्च आएगा
भारत के पुरुष टेनिस डबल्स खिलाड़ी रोहन बोपन्ना ने जनवरी से जून 2021 के बीच अपने कोच स्कॉट डेविड और फिजियो गौरांग शुक्ला के साथ 11 प्रतियोगिताओं में हिस्सा लेने का प्रस्ताव रखा था जिसे आज मिशन ओलंपिक खेल की हुई बैठक में मंजूरी दे दी गई। रोहन बोपन्ना की पुरुष डबल्स में विश्व रैंकिंग 39 है और वह 2016 के रियो ओलंपिक में सेमी फाइनल खेल चुके हैं। आगामी प्रतियोगिताओं में रोहन बोपन्ना के भाग लेने के लिए लगभग 27.61 लाख रुपए जारी किए गए हैं। रोहन बोपन्ना वर्तमान ओलंपिक अवधि के दौरान टीओपीएस से पहले ही 1.24 करोड़ रुपए प्राप्त कर चुके हैं।
समिति ने पुरुष डबल्स के टेनिस खिलाड़ी दिविज शरण के जनवरी से जून के बीच 14 टूर्नामेंट में खेलने के प्रस्ताव को भी मंज़ूर कर लिया है। समिति ने शरण के प्रस्ताव को स्वीकार करते हुए लगभग 30 लाख रुपये जारी करने की अनुमति दी है, जिसमें हवाई यात्रा का खर्च भी सम्मिलित है। इससे पहले शरण को वर्तमान ओलंपिक अवधि के दौरान टीओपीएस से 80.59 लाख रुपये प्राप्त हो चुके हैं।
एशियन चैंपियन विनेश फोगाट जुलाई में ओलंपिक खेलों से पहले विदेशों में प्रशिक्षण लेना जारी रखेंगी। प्रशिक्षण संबंधी उनका यह प्रस्ताव भारतीय कुश्ती महासंघ के माध्यम से टारगेट ओलंपिक पोडियम स्कीम  ने स्वीकार किया था, जिसके अंतर्गत हंगरी और पोलैंड में उनके प्रशिक्षण की अनुमति दी गई थी।
फोगाट ने सितंबर 2019 में विश्व चैंपियनशिप में 53 किलोग्राम भार वर्ग में अपना ओलंपिक कोटा सुरक्षित कर लिया था। उन्हें 9 जून तक बुडापेस्ट में प्रशिक्षण दिया जाएगा उसके बाद वह पोलैंड ओपन में भाग लेने के लिए 9 से 13 जून के दौरान पोलैंड में रहेंगी। उसके उपरांत वह वापस बुडापेस्ट लौटेंगी जहां 2 जुलाई तक उनका प्रशिक्षण जारी रहेगा। इस दौरान उनके कोच वोल्लर अकोस, उनकी सहायिका प्रियंका और फिजियोथेरेपिस्ट पूर्णिमा रमन नगोंदिर उनके साथ रहेंगे। उनके प्रस्ताव के अनुसार उनके प्रशिक्षण और इन स्पर्धाओं में भाग लेने के लिए कुल 20.21 लाख रुपये खर्च होंगे। उन्हें अब तक टार्गेट ओलिम्पिक पोडियम स्कीम से 1.13 करोड़ रुपये प्राप्त हो चुके हैं।
एमओसी ने नाविक अर्जुन लाल जाट और अरविंद सिंह के 1 जून से 5 हफ्तों के प्रशिक्षण प्रस्ताव को भी मंजूर कर लिया है। ओलिम्पिक खेलों के लिए उन्हें पुर्तगाल के पोसिनहों उच्च प्रदर्शन केंद्र पर प्रशिक्षित किया जाएगा। दोनों नाविकों ने इसी महीने टोक्यो में ओलिम्पिक के लिए क्वालिफ़ाई किया था। पोलैंड में उनके प्रशिक्षण पर 21 लाख रुपये का खर्च आएगा।
नाविक अर्जुन लाल जाट और अरविंद सिंह डेव्लपमेंट ग्रुप से कोर ग्रुप में पहुँच गए थे जबकि पहलवान सीमा बिसला और सुमित मालिक को हाल ही में विश्व ओलिम्पिक क्वालिफायर में कोटा हासिल करने के बाद कोर ग्रुप में जगह मिल गई। टेनिस खिलाड़ी अंकिता रैना को भी हाल ही में महिला डबल्स में विश्व की शीर्ष 100 खिलाड़ियों में स्थान बनाने और बिली जीन किंग कप में सानिया मिर्ज़ा के साथ खेलने के बाद टीओपीएस कोर ग्रुप में प्रवेश किया मिल गया।
संचार एवं सूचना प्रौद्योगिकी मंत्रालय
भारत इंटरनेट उत्सव, इंटरनेट की परिवर्तनकारी शक्तियों का प्रदर्शन करने वाली बड़ी भागीदारी के साथ सफलतापूर्वक संपन्न हुआ
संचार मंत्रालय के अंतर्गत आने वाले दूरसंचार विभाग  ने "भारत इंटरनेट उत्सव" के सफल समापन की घोषणा करते हुए प्रसन्नता व्यक्त की, एक ऐसा उत्सव जिसने देश के सभी क्षेत्रों से नागरिकों को अपनी कहानियों/वीडियो को साझा करने के लिए एक मंच प्रदान किया कि इंटरनेट ने उनके जीवन को कैसे रूपांतरित किया। माईगव  के सहयोग से 45 दिनों  तक चलने वाले इस कार्यक्रम में सामाजिक-आर्थिक विकास पर इंटरनेट के गहरे प्रभाव को उजागर करते हुए 24,000 से ज्यादा प्रतिभागियों की जबरदस्त भागीदारी देखी गई।
डीओटी ने माईगव के साथ साझेदारी में, भारत इंटरनेट उत्सव में अपनी कहानियों/वीडियो को साझा करने वाले प्रत्येक प्रतिभागी के प्रति अपनी गहरी कृतज्ञता व्यक्त की। विशाल संख्या  में प्रविष्टियां व्यक्तिगत जीवन, समुदायों और पूरे देश की प्रगति में इंटरनेट के प्रभाव की व्यापकता को मान्यता प्रदान करती है।
भारत इंटरनेट उत्सव की शुरुआत 07 जुलाई, 2023 को हुई और इसे पूरे भारत में व्यक्तियों, समुदायों एवं संगठनों से कहानियों/वीडियो का एक असाधारण प्रवाह प्राप्त हुआ।
हृदय को स्पर्श करने वाले वीडियो दर्शाते हैं कि कैसे इंटरनेट लोगों के दैनिक जीवन का एक अभिन्न अंग बन चुका है, जिससे प्रगति, संपर्क और ज्ञान-साझाकरण को सक्षम किया जा रहा है। इस कार्यक्रम में शिक्षा एवं स्वास्थ्य सेवा से लेकर उद्यमिता और सांस्कृतिक संरक्षण तक विभिन्न क्षेत्रों की कहानियों को शामिल किया गया।
जैसे कि कार्यक्रम समाप्त हो चुका है, सबसे प्रभावशाली कहानियों/वीडियो का चयन करने की मूल्यांकन प्रक्रिया शुरू हो चुकी है। जूरी द्वारा विजेताओं का चयन करने के लिए प्रत्येक प्रस्तुति की सावधानीपूर्वक समीक्षा की जाएगी। सराहना के रूप में प्रतिभागियों को सम्मानित किया जाएगा:
- सर्वश्रेष्ठ तीन कहानियों/वीडियो को प्रमाणपत्र और क्रमशः 15,000 रुपये, 10,000 रुपये तथा 5000 रुपये का नकद पुरस्कार दिया जाएगा।
- प्रत्येक राज्य/केंद्र शासित प्रदेश से एक सर्वश्रेष्ठ कहानी/वीडियो को प्रमाणपत्र के साथ 1,000 रुपये का नकद पुरस्कार दिया जाएगा।
- इसके अलावा, 10 और सर्वश्रेष्ठ कहानियों/वीडियो को प्रशंसा प्रमाणपत्र दिया जाएगा।
- इन कहानियों/वीडियो को संचार मंत्रालय, भारत सरकार के विभिन्न सोशल मीडिया मंचों पर प्रदर्शित किया जाएगा।
भारत इंटरनेट उत्सव की अपार सफलता प्रत्येक नागरिक को सुरक्षित, विश्वसनीय एवं सस्ती दूरसंचार सेवाएं प्रदान करने के लिए दूरसंचार विभाग की प्रतिबद्धता की पुष्टि करती है और यह सुनिश्चित करती है कि डिजिटल युग का लाभ देश के सबसे अंतिम छोड़ के लोगों तक पहुंचें।
भारत इंटरनेट उत्सव के बारे में ज्यादा अपडेट और जानकारी प्राप्त करने के लिए कृपया यहां जाएं https://innovateindia.mygov.in/bharat-internet-utsav/.
शिक्षा मंत्रालय
केन्द्रीय विद्यालय के 16 छात्र प्रधानमंत्री के साथ इसरो, बेंगलुरु में चंद्रयान-2 की लैंडिंग देखेंगे
देश भर के विभिन्न केन्द्रीय विद्यालयों के छात्र प्रधानमंत्री श्री नरेन्द्र मोदी के साथ 7 सितंबर, 2019 को इसरो बेंगलुरु में चंद्रयान-2 की ऐतिहासिक लैंडिंग देखेंगे। इन छात्रों का चयन इसरो ने ऑनलाइन स्पेस क्विज के जरिए किया है।
देश भर के विभिन्न केन्द्रीय विद्यालयों के कुल 150279 छात्रों ने इसरो द्वारा आयोजित ऑनलाइन स्पेस क्विज में हिस्सा लिया था। छात्रों की सूची नीचे दी जा रही है।
प्रधानमंत्री के साथ चंद्रमा पर चंद्रयान-2 के प्रत्यक्ष लैंडिंग को देखने के लिए चुने गए छात्रों और उनके विद्यालयों के नाम-
1. निश्चल बादया, केवी एसएसी अहमदाबाद
2. अनुष्का अग्रवाल, केवी नम्बर-01 अहमदाबाद
3. जीशान संजीब, दसवीं कक्षा, केवी नंबर 1 जलहल्ली, बेंगलुरु
4. कनिष्का गुप्ता, कक्षा आठ, केवी आईटीबीपी करेरा 
5. अक्षत, केवी-3 बीआरडी चंडीगढ़
6. मनोज्ञ सिंह, कक्षा-नौ, केवी नंबर 2 दिल्ली कैंट
7. बीवी नफ़ारसथ निदा, दसवीं कक्षा, केवी कावर्थी 
8. देवलीना हजारिका, कक्षा आठ, केवी ओएनजीसी जोरहट 
9. कुमारी गरिमा शर्मा, कक्षा नौ, केवी चुरू 
10. औजस्व, कक्षा नौ, केवी बंतालाब 
11. यश गुप्ता, कक्षा-दस, केवी एनएचपीसी-सिंग्ताम, सिक्किम
12. श्रीजल चंद्राकर, कक्षा नौ, केवी महासमुंद 
13. अन्या सिंह, केंद्रीय विद्यालय, मिजोरम विश्वविद्यालय, आइजोल
14. अविप्सा पति, केंद्रीय विद्यालय, एनईएचयू, शिलांग
15. कुमारी सोनी नोंग्मैथम, कक्षा-दस, केवी लोकटक 
16. कुमारी तेजस्विनी, कक्षा आठ, केवी एनईआरआईएसटी
विज्ञान एवं प्रौद्योगिकी मंत्रालय
सीएसआईआर-एनआईएससीपीआर के एक सप्ताह एक लैब कार्यक्रम के अंतर्गत छात्र-विज्ञान कनेक्ट कार्यक्रम का आयोजन
सीएसआईआर- राष्ट्रीय विज्ञान संचार एवं नीति अनुसंधान संस्थान  ने अपने वन वीक वन लैब कार्यक्रम के भाग के रूप में 13 सितंबर 2023 को नई दिल्ली में "स्टूडेंट-साइंस कनेक्ट प्रोग्राम" का आयोजन किया। इस कार्यक्रम में केंद्रीय विद्यालय विकासपुरी, केंद्रीय विद्यालय द्वारका और एमएम पब्लिक स्कूल के 150 से अधिक छात्रों ने भाग लिया। श्री सी.बी. सिंह, प्रमुख, जिज्ञासा प्रशिक्षण और मानव संसाधन प्रभाग, सीएसआईआर-एनआईएससीपीआर ने कार्यक्रम का अवलोकन दिया। सीएसआईआर-एनआईएससीपीआर की निदेशक प्रोफेसर रंजना अग्रवाल ने प्रतिभागियों को हार्दिक शुभकामनाएं दीं और इस अवसर के लिए कार्यक्रम की भूमिका प्रस्तुत की। प्रोफेसर अग्रवाल ने कार्यक्रम के लिए चुने गए दो विषयगत क्षेत्रों, मिलेट्स और वैज्ञानिक रूप से मान्य भारतीय पारंपरिक ज्ञान की प्रासंगिकता पर जोर दिया।
समारोह में 2022-2023 की अवधि को कवर करने वाली एनआईएससीपीआर जिज्ञासा की वार्षिक रिपोर्ट का भी गणमान्य व्यक्तियों द्वारा अनावरण किया गया
कार्यक्रम में सीएसआईआर के पूर्व महानिदेशक डॉ. शेखर सी. मांडे और एएसआरबी, नई दिल्ली के अध्यक्ष डॉ. संजय कुमार भी उपस्थित थे। डॉ. मांडे ने घटते भारतीय पारंपरिक ज्ञान के संरक्षण और पुनरुद्धार में सीएसआईआर-एनआईएससीपीआर द्वारा किए गए प्रयासों पर प्रकाश डाला। उन्होंने एनआईएससीपीआर प्रकाशन "वेल्थ ऑफ इंडिया" के महत्व पर जोर दिया। डॉ. संजय कुमार ने खेल खेल में सीखने, टीम वर्क से सीखने के महत्व और विस्तारित परिवार के साथ सार्थक संबंध स्थापित करने की आवश्यकता पर जोर दिया। हैदराबाद विश्वविद्यालय की प्रोफेसर शर्मिष्ठा बनर्जी ने कार्यक्रम के दौरान मुख्य भाषण दिया। प्रोफेसर बनर्जी ने विज्ञान और प्रौद्योगिकी के क्षेत्र में भारत के योगदान के बारे में बात की और इसे अन्य विषयों के अलावा चंद्रयान-3, कोविड-19 टीकों के विकास, 3डी ऑर्गन प्रिंटिंग तकनीक जैसे उल्लेखनीय उदाहरणों से दर्शाया। समारोह में 2022-2023 की अवधि को कवर करने वाली एनआईएससीपीआर जिज्ञासा की वार्षिक रिपोर्ट का भी अनावरण किया गया।
इस अवसर के दौरान, सीएसआईआर-एनआईएससीपीआर के प्रधान वैज्ञानिक डॉ. सुमन रे ने छात्रों को उनके पोषण प्रोफाइल और पारंपरिक व्यंजनों को शामिल करते हुए मिलेट्स के पोषण महत्व के बारे में जागरूक किया। सीएसआईआर-एनआईएससीपीआर में प्रधान वैज्ञानिक और पीआई-स्वास्तिक डॉ. चारु लता ने भारतीय पारंपरिक ज्ञान के संरक्षण और स्थायित्व के महत्व पर जोर देते हुए "समाज में वैज्ञानिक रूप से मान्य पारंपरिक ज्ञान का संचार " विषय पर व्याख्यान दिया। डॉ. लता ने समाज में वैज्ञानिक रूप से मान्य पारंपरिक ज्ञान के दस्तावेज़ीकरण और संचार में राष्ट्रीय पहल स्वास्तिक के तहत सीएसआईआर-एनआईएससीपीआर द्वारा किए गए कार्यों पर भी प्रकाश डाला। सीएसआईआर-एनआईएससीपीआर के वैज्ञानिक डॉ. परमानंद बर्मन ने पारंपरिक ज्ञान पर एक मनोरंजक प्रश्नोत्तरी प्रतियोगिता आयोजित की। प्रश्नोत्तरी के बाद विज्ञान संचार के विषय पर केन्द्रित कठपुतली शो का आयोजन किया गया। कार्यक्रम का समापन सीएसआईआर-एनआईएससीपीआर में रॉ मैटेरियल्स हर्बेरियम एंड म्यूजियम और आयुर्वाटिका के दौरे के साथ हुआ।
वित्त मंत्रालय
सरकार ने वेंटिलेटरों, पीपीई, कोविड जांच किट, फेस और सर्जिकल मास्क के आयात पर बुनियादी सीमा शुल्क और स्वास्थ्य उपकर से छूट दी
कोविड-19 की स्थिति को देखकर वेंटिलेटरों और अन्य वस्तुओं की तत्काल आवश्यकता को ध्यान में रखते हुए, केन्द्र सरकार ने तत्काल प्रभाव से, निम्नलिखित वस्तुओं के आयात पर बुनियादी सीमा शुल्क और स्वास्थ्य उपकर से छूट दे दी है:
ए. वेंटिलेटर्स,
ख. फेस मास्क, सर्जिकल मास्क,
सी. व्यक्तिगत सुरक्षा उपकरण 
घ. कोविड-19 जांच किट
इ. उपरोक्त वस्तुओं के निर्माण के लिए जानकारी
बुनियादी सीमा शुल्क छूट 30 सितंबर, 2020 तक उपलब्ध होगी।
एएम/केपी
(Visitor Counter : 240
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 200.91 करोड़ से अधिक टीके लगाए जा चुके हैं
12-14 आयु वर्ग में 3.82 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,48,881 हैं
पिछले 24 घंटों में 21,566 नए मामले सामने आए
स्वस्थ होने की वर्तमान दर 98.46 प्रतिशत
साप्ताहिक सक्रिय मामलों की दर 4.51 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 200.91 करोड़  से अधिक हो गया। इस उपलब्धि को 2,64,98,391 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.82 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10410641
|
|
दूसरी खुराक
|
|
10082207
|
|
प्रीकॉशन खुराक
|
|
6090515
|
|
अग्रिम पंक्ति के कर्मी
|
|
पहली खुराक
|
|
18428331
|
|
दूसरी खुराक
|
|
17656581
|
||
|
प्रीकॉशन खुराक
|
|
11633199
|
|
12-14 वर्ष आयु वर्ग
|
|
पहली खुराक
|
|
38220319
|
|
दूसरी खुराक
|
|
26602139
|
|
15-18 वर्ष आयु वर्ग
|
|
पहली खुराक
|
|
60924883
|
|
दूसरी खुराक
|
|
50337271
|
|
18-44 वर्ष आयु वर्ग
|
|
पहली खुराक
|
|
559039608
|
|
दूसरी खुराक
|
|
506605213
|
|
प्रीकॉशन खुराक
|
|
9569637
|
|
45-59 वर्ष आयु वर्ग
|
|
पहली खुराक
|
|
203594377
|
|
दूसरी खुराक
|
|
194735575
|
|
प्रीकॉशन खुराक
|
|
7039257
|
|
60 वर्ष से अधिक आयु वर्ग
|
|
पहली खुराक
|
|
127379127
|
|
दूसरी खुराक
|
|
121681902
|
|
प्रीकॉशन खुराक
|
|
29161187
|
|
प्रीकॉशन खुराक
|
||
|
6,34,93,795
|
|
कुल
|
|
|
|
2,00,91,91,969
भारत में सक्रिय मामले आज 1,48,881 हैं। सक्रिय मामले, कुल पॉजिटिव मामलों के 0.34 प्रतिशत हैं।
नतीजतन, भारत में स्वस्थ होने की दर 98.46 प्रतिशत है। पिछले 24 घंटों में 18,294 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,31,50,434 हो गई है।
बीते 24 घंटे में कोरोना के 21,566 नए मामले सामने आएं।
पिछले 24 घंटों में कुल 5,07,360 जांच की गई हैं। भारत ने अब तक कुल 87.11 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.51 प्रतिशत है और दैनिक रूप से पुष्टि वाले मामलों की दर 4.25 प्रतिशत है।
रक्षा मंत्रालय
रक्षा मंत्री श्री राजनाथ सिंह ने गणतंत्र दिवस 2020 से जुड़े पुरस्कार दिए
असम राज्य की झांकी सर्वश्रेष्ठ घोषित
मंत्रालयों/विभागों में जल जीवन मिशन तथा एनडीआरएफ को सर्वोच्च सम्मान
रक्षा मंत्री श्री राजनाथ सिंह ने आज दिल्ली कैंट के राष्ट्रीय रंगशाला शिविर में गणतंत्र दिवस 2020 से जुड़े पुरस्कार प्रदान किए। असम को 26 जनवरी, 2020 की राजपथ पर आयोजित गणतंत्र दिवस परेड में 16 राज्यों/केन्द्र शासित प्रदेशों की झांकियों में असम की झांकी को सर्वश्रेष्ठ झांकी घोषित किया गया। असम की झांकी ‘विशिष्ट शिल्पकारी और संस्कृति की भूमि’ विषय पर आधारित थी।
ओडिशा तथा उत्तर प्रदेश की झांकियों को संयुक्त रूप से दूसरा स्थान प्राप्त हुआ। ओडिशा की झांकी में भगवान लिंगराज की प्रसिद्ध रूकुना रथयात्रा को दिखाया गया था। भगवान लिंगराज की पूजा भुवनेश्वर में छठी शताब्दी में निर्मित लिंगराज मंदिर में भगवान शिव और भगवान विष्णु दोनों के रूप में की जाती है।
उत्तर प्रदेश की झांकी में ‘सर्व धर्म समभाव’ विषय पर राज्य के सांस्कृतिक और धार्मिक पर्यटन को प्रदर्शित किया गया।
विभिन्न मंत्रालयों/विभागों की छह झांकियों में जल शक्ति मंत्रालय तथा राष्ट्रीय आपदा मोचन बल  की झांकी को संयुक्त रूप से सर्वश्रेष्ठ झांकी का पुरस्कार मिला। जल शक्ति मंत्रालय की झांकी में सरकार के नए कार्यक्रम जल जीवन मिशन को दिखाया गया। जल जीवन मिशन का उद्देश्य वर्ष 2024 तक प्रत्येक ग्रामीण परिवार को नियमित आधार पर, निर्धारित गुणवत्ता का तथा पर्याप्त मात्रा में पीने योग्य जल यानी हर घर जल उपलब्ध कराना है। ‘आपदा सेवा सदैव’ के अपने नारे के अनुरूप एनडीआरएफ की झांकी में प्राकृतिक और मानवीय आपदाओं में एनडीआरएफ की सफल और शानदार मानवीय सेवा को दिखाया गया था।
‘कश्मीर से कन्याकुमारी’ विषय पर केन्द्रीय लोक निर्माण विभाग की झांकी को रंगारंग और सुगंधित फूलों से देश के विभिन्न भागों को सजाकर दिखाने के लिए विशेष पुरस्कार दिया गया।
रक्षा मंत्री ने सर्वोदय कन्या विद्यालय, बी ब्लॉक, जनकपुरी, नई दिल्ली के बच्चों के प्रदर्शन के लिए सर्वश्रेष्ठ सांस्कृतिक प्रदर्शन पुरस्कार दिया। बच्चों ने ‘म्हारो रंगरंगीलों राजस्थान’ विषय पर रंगारंग कार्यक्रम प्रस्तुत किया। पश्चिम क्षेत्र सांस्कृतिक केन्द्र, उदयपुर के बच्चों को गुजरात के लोकनृत्य गरबा की प्रस्तुति के लिए सांत्वना पुरस्कार दिया गया।
रक्षा मंत्री ने 1 से 15 जनवरी, 2020 के बीच MyGov.in के सहयोग से रक्षा मंत्रालय द्वारा आयोजित ऑनलाइन क्विज प्रतियोगिता ‘नो योर फोर्सेज’ के विजेताओं को नकद पुरस्कार दिए। इस क्विज का आयोजन लोगों विशेषकर युवाओं में देश भक्ति की भावना विकसित करने के लिए किया गया। कार्तिक भल्ला ने पहला पुरस्कार और 25,000 रुपये का नकद पुरस्कार प्राप्त किया। 15,000 रुपये के नकद पुरस्कार के साथ समूलक्रांतिकुमार रेड्डी को दूसरा पुरस्कार प्राप्त हुआ जबकि 10,000 रुपये के नकद पुरस्कार के साथ तीसरा पुरस्कार पायल यादव को दिया गया।
इस अवसर पर रक्षा राज्य मंत्री श्री श्रीपद नाईक, रक्षा तथा अन्य मंत्रालयों/विभागों के वरिष्ठ अधिकारी तथा कलाकार और बच्चे उपस्थित थे। रक्षा मंत्री ने सहभागियों के साथ बातचीत की और परेड में उनके प्रदर्शन के लिए बधाई दी।
प्रधानमंत्री कार्यालय
प्रधानमंत्री ने बीआरओ द्वारा निर्मित 90 बुनियादी ढांचा परियोजनाओं की सराहना की, जिन्हें आज राष्ट्र को समर्पित किया गया
प्रधानमंत्री श्री नरेन्द्र मोदी ने सीमा सड़क संगठन  द्वारा निर्मित 2,900 करोड़ रुपये से अधिक की 90 बुनियादी ढांचा परियोजनाओं की सराहना की है। ये परियोजनाएं 11 राज्यों/केंद्र शासित प्रदेशों में फैली हुई हैं। इन परियोजनाओं को आज रक्षा मंत्री श्री राजनाथ सिंह द्वारा राष्ट्र को समर्पित किया गया ।
प्रधानमंत्री ने एक्स पर किए गए अपने पोस्ट में कहा-
"ये महत्वपूर्ण परियोजनाएं हैं जो सीमावर्ती क्षेत्रों में बुनियादी ढांचे को बढ़ाने में काफी सहायता करेंगी!